b'\n_START_ARTICLE_\nHenry George\n_START_SECTION_\nLiv og verk\n_START_PARAGRAPH_\nGeorge ble f\xc3\xb8dt i Philadelphia, og som 16-\xc3\xa5ring tok han hyre som sj\xc3\xb8mann. Etter en tid til sj\xc3\xb8s slo han seg ned i California. Etter noen mislykkede fors\xc3\xb8k p\xc3\xa5 gullgraving begynte han p\xc3\xa5 en karriere innenfor avis. Han begynte som trykker og endte opp som redakt\xc3\xb8r og eier._NEWLINE_Under en reise til New York ble George sjokkert over de fattiges levek\xc3\xa5r i storbyen. Han s\xc3\xa5 p\xc3\xa5 det som et paradoks at de fattige i den etablerte storbyen hadde d\xc3\xa5rligere levek\xc3\xa5r enn i det mindre utviklede California.  Tankene om de fattiges levek\xc3\xa5r gav tema og tittel til boka Progress and Poverty, eller Fremskritt og Fattigdom. Boka kom ut i 1879, og ble en bestselger. P\xc3\xa5 kort tid ble det solgt over 3 millioner b\xc3\xb8ker._NEWLINE_I boken argumenterte George for at nesten all rikdom fra sosiale og teknologiske fremskritt i en fri markeds\xc3\xb8konomi ble tatt av jordeiere og monopolister ved hjelp av leiepriser. En slik konsentrasjon av rikdom til de som ikke arbeider var den grunnleggende \xc3\xa5rsaken til fattigdom. George s\xc3\xa5 det ikke som rettferdig \xc3\xa5 hindre folk \xc3\xa5 kunne utnytte naturressurser. Han mente at slike hindringer var \xc3\xa5 sammenligne med slaveri. I denne sammenhengen oppsto begrepet l\xc3\xb8nnsslaveri._NEWLINE_George hadde v\xc3\xa6rt fattig selv og var derfor istand til \xc3\xa5 se disse sammenhengene. P\xc3\xa5 sine reiser hadde han sett mange forskjellige samfunn og han hadde bodd i et California som var i rask vekst og fremgang. Han hadde merket seg spesielt at byggingen av jernbane i California gjorde at eiendomsverdien og leien \xc3\xb8ket mer enn l\xc3\xb8nningene.'